CELEX: 32011R0350
Language: lv
Date: 2011-04-11 00:00:00
Title: Komisijas Regula (ES) Nr. 350/2011 ( 2011. gada 11. aprīlis ), ar ko groza Regulu (EK) Nr. 1251/2008 attiecībā uz prasībām Klusā okeāna austeru vai to daļu sūtījumu laišanai tirgū dalībvalstīs vai to daļās, kurās tiek īstenoti ar Lēmumu 2010/221/ES apstiprināti valsts pasākumi attiecībā uz austeru herpesvīrusu 1 μνar (OsHV-1 μνar)  Dokuments attiecas uz EEZ

12.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 97/9
            
         KOMISIJAS REGULA (ES) Nr. 350/2011
   (2011. gada 11. aprīlis),
   ar ko groza Regulu (EK) Nr. 1251/2008 attiecībā uz prasībām Klusā okeāna austeru vai to daļu sūtījumu laišanai tirgū dalībvalstīs vai to daļās, kurās tiek īstenoti ar Lēmumu 2010/221/ES apstiprināti valsts pasākumi attiecībā uz austeru herpesvīrusu 1 μνar (OsHV-1 μνar)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 61. panta 3. punktu,
   tā kā:
   
               (1)
            
            
               Komisijas 2008. gada 12. decembra Regulā (EK) Nr. 1251/2008, ar ko īsteno Padomes Direktīvu 2006/88/EK attiecībā uz nosacījumiem un sertifikācijas prasībām par akvakultūras dzīvnieku un to produktu laišanu tirgū un importu Kopienā un nosaka pārnēsātājsugu sarakstu (2), ir izklāstītas prasības attiecībā uz laišanu tirgū, ieskaitot dzīvnieku veselības sertifikācijas prasības, akvakultūras dzīvnieku pārvietošanai uz teritorijām, kurās piemēro valsts pasākumus, kas apstiprināti ar Komisijas 2010. gada 15. aprīļa Lēmumu 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (3).
            
         
               (2)
            
            
               Kopš 2008. gada vairākās zonās Īrijā, Francijā un Apvienotajā Karalistē ir novērota paaugstināta Klusā okeāna austeru (Crassostrea gigas) mirstība. 2009. gadā veiktā epidemioloģiskā izmeklēšana liecina, ka nesen identificētajam austeru herpesvīrusa-1 (Os-HV-1) celmam, proti, OsHV-1 μνar, ir bijusi būtiska ietekme uz šo paaugstināto mirstību.
            
         
               (3)
            
            
               Komisijas 2010. gada 2. marta Regulu (ES) Nr. 175/2010, ar ko īsteno Padomes Direktīvu 2006/88/EK attiecībā uz pasākumiem, lai kontrolētu Crassostrea gigas sugas austeru paaugstinātu mirstību saistībā ar austeru herpesvīrusa 1 μνar (OsHV-1 μνar) konstatēšanu (4), pieņēma ar mērķi novērst turpmāku OsHV-1 μνar izplatīšanos. Ar to ieviesa pasākumus, lai kontrolētu slimības izplatīšanos, un tā ir spēkā līdz 2011. gada 30. aprīlim.
            
         
               (4)
            
            
               Ar Lēmumu 2010/221/ES, kas nesen grozīts ar Komisijas Lēmumu 2011/187/ES (5), tā III pielikumā uzskaitītajām dalībvalstīm atļauts piemērot prasības attiecībā uz laišanu tirgū, pārvietojot Klusā okeāna austeres uz teritorijām, kurās īsteno apstiprinātas pārraudzības programmas, lai novērstu OsHV-1 μνar ieviešanu šajās teritorijās. Savienības tiesību aktu skaidrības un vienkāršošanas labad attiecīgās prasības par laišanu tirgū ir jāiekļauj Regulā (EK) Nr. 1251/2008.
            
         
               (5)
            
            
               Lai novērstu OsHV-1 μνar ieviešanu Lēmuma 2010/221/ES III pielikumā uzskaitītajās valstīs un to teritorijās, Klusā okeāna austeru sūtījumiem, kas pirms lietošanas pārtikā paredzēti audzēšanai vai izklāšanas zonām, kā arī attīrīšanas centriem, nosūtīšanas centriem vai līdzīgiem uzņēmumiem, ko ieved minētajās dalībvalstīs vai to teritorijās, ir jābūt no teritorijas ar līdzvērtīgu veselības statusu.
            
         
               (6)
            
            
               Lai nodrošinātu šo prasību ievērošanu, šādiem sūtījumiem jāpievieno dzīvnieku veselības sertifikāts, kurā sniegti nepieciešamie apliecinājumi.
            
         
               (7)
            
            
               Tāpēc attiecīgi jāgroza Regula (EK) Nr. 1251/2008.
            
         
               (8)
            
            
               Ir lietderīgi paredzēt pārejas pasākumus, lai ļautu dalībvalstīm un nozarei veikt nepieciešamos pasākumus, lai izpildītu šajā regulā noteiktās prasības.
            
         
               (9)
            
            
               Lai novērstu turpmāku OsHV-1 μνar izplatīšanos, šī regula jāpiemēro uzreiz pēc Regulas (ES) Nr. 175/2010 piemērošanas beigu datuma.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1251/2008 groza šādi.
   
               1.
            
            
               Regulas 1. panta b) punkta ii) apakšpunktu aizstāj ar šādu apakšpunktu:
               
                           “ii)
                        
                        
                           akvakultūras dzīvniekus, kas pirms lietošanas pārtikā paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām un krājumu atjaunošanai, kā arī nosūtīšanas centriem, attīrīšanas centriem vai līdzīgiem uzņēmumiem dalībvalstīs un to daļās, kurās tiek īstenoti valsts pasākumi, kas apstiprināti ar Komisijas Lēmumu 2010/221/ES (6);
                        
                     
         
               2.
            
            
               Regulas 8.a panta 1. punkta a) apakšpunktu papildina ar šādu iii) punktu:
               
                           “iii)
                        
                        
                           Lēmuma 2010/221/ES III pielikumā – kā tādas, kurās īsteno programmu minētās tabulas 1. ailē iekļautās vienas vai vairāku slimību pārraudzībai;”.
                        
                     
         
               3.
            
            
               Regulā iekļauj šādu 8.b pantu:
               “8.b pants
               Dzīvi gliemji, kas pirms lietošanas pārtikā paredzēti nosūtīšanas centriem, attīrīšanas centriem vai līdzīgiem uzņēmumiem dalībvalstīs un to teritorijās, kurās piemēro ar Lēmumu 2010/221/ES apstiprinātus valsts pasākumus
               1.   Tādu dzīvu gliemju sūtījumiem, kas pirms lietošanas pārtikā paredzēti nosūtīšanas centriem, attīrīšanas centriem vai līdzīgiem uzņēmumiem, pievieno dzīvnieku veselības sertifikātu, kurš aizpildīts saskaņā ar II pielikuma B daļā sniegto paraugu un V pielikuma skaidrojošajām piezīmēm, ja tie:
               
                           a)
                        
                        
                           tiek ievesti dalībvalstīs vai to teritorijās, kas iekļautas Lēmuma 2010/221/ES III pielikuma tabulas ceturtajā slejā kā valstis vai teritorijas, kurās īsteno pārraudzības programmu attiecībā uz vienu vai vairākām minētās tabulas pirmajā slejā iekļautajām slimībām;
                        
                     
                           b)
                        
                        
                           ir tādu sugu pārstāvji, kuras minētas II pielikuma C daļā kā uzņēmīgas pret slimībām, saistībā ar kurām tiek piemērota pārraudzības programma saskaņā ar Lēmumu 2010/221/ES, kā minēts a) apakšpunktā.
                        
                     2.   Šā panta 1. punktā minētie dzīvu gliemju sūtījumi atbilst dzīvnieku veselības prasībām, kas noteiktas 1. punktā minētajā dzīvnieku veselības sertifikāta paraugā un paskaidrojumos.
               3.   Šis pants neattiecas uz sūtījumiem, kas paredzēti nosūtīšanas centriem, attīrīšanas centriem vai līdzīgiem uzņēmumiem, kuros ierīkota notekūdeņu attīrīšanas sistēma, ko validējusi kompetentā iestāde un kas:
               
                           a)
                        
                        
                           deaktivizē apvalka vīrusus; vai
                        
                     
                           b)
                        
                        
                           līdz pieņemamam līmenim samazina iespējamību, ka slimības varētu pārnest uz dabiskajiem ūdeņiem.”
                        
                     
         
               4.
            
            
               Regulas II pielikumu aizstāj ar šīs regulas pielikuma tekstu.
            
         2. pants
   1.   Pārejas posmā līdz 2011. gada 15. maijam var laist tirgū Klusā okeāna austeru sūtījumus, kam pievienots dzīvnieku veselības sertifikāts, kas izsniegts saskaņā ar Regulas (EK) Nr. 1251/2008 II pielikuma A vai B daļu, pirms stājas spēkā ar šo regulu ieviestie grozījumi, un dzīvnieku veselības sertifikāts, kas izsniegts saskaņā Regulas (EK) Nr. 175/2010 II pielikumu, ar nosacījumu, ka šie sūtījumi sasniedz galamērķa vietu pirms minētā datuma.
   2.   Pārejas posmā līdz 2012. gada 1. jūlijam var turpināt laist tirgū akvakultūras dzīvniekus, kam pievienots dzīvnieku veselības sertifikāts, kas izsniegts saskaņā ar Regulas (EK) Nr. 1251/2008 II pielikuma A vai B daļu, pirms stājas spēkā ar šo regulu ieviestie grozījumi, ar nosacījumu, ka minēto sertifikātu II daļā iekļautie dzīvnieku veselības apliecinājumi attiecībā uz OsHV-1 μνar nav piemērojami un ka šie dzīvnieki sasniedz galamērķa vietu pirms minētā datuma.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 11. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 328, 24.11.2006., 14. lpp.
   
      (2)  OV L 337, 16.12.2008., 41. lpp.
   
      (3)  OV L 98, 20.4.2010., 7. lpp.
   
      (4)  OV L 52, 3.3.2010., 1. lpp.
   
      (5)  OV L 80, 26.3.2011., 15. lpp.
   
      (6)  OV L 98, 20.4.2010., 7. lpp.”
   
      PIELIKUMS
      
         
            “II PIELIKUMS
            A   DAĻA
            
               Dzīvnieku veselības sertifikāta paraugs tādu akvakultūras dzīvnieku laišanai tirgū, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām un krājumu atjaunošanai
            
            
               
            
               
            
               
            
               
            
               
            B   DAĻA
            
               Dzīvnieku veselības sertifikāta paraugs tādu akvakultūras dzīvnieku vai to produktu laišanai tirgū, kas pirms lietošanas pārtikā paredzēti turpmākai apstrādei, nosūtīšanas centriem, attīrīšanas centriem un līdzīgiem uzņēmumiem
            
            
               
            
               
            
               
            C   DAĻA
            
               Sugu saraksts, kuras ir uzņēmīgas pret slimībām, attiecībā uz kurām ar Lēmumu 2010/221/ES ir apstiprināti valsts pasākumi
            
            
                        Slimība
                     
                     
                        Uzņēmīgās sugas
                     
                  
                        Karpu pavasara virēmija (SVC)
                     
                     
                        Raibais platpieris (Aristichthys nobilis), sudrabkarūsa (Carassius auratus), karūsa (Carassius carassius), baltais amūrs (Ctenopharyngodon idellus), parastā karpa (Cyprinus carpio), baltais platpieris (Hypophthalmichthys molitrix), sams (Silurus glanis), līnis (Tinca tinca) un ālants (Leuciscus idus)
                     
                  
                        Bakteriālā nieru slimība (BKD)
                     
                     
                        Dzimta: lašu dzimta
                     
                  
                        Infekciozā aizkuņģa dziedzera nekroze (IPN)
                     
                     
                        Varavīksnes forele (Oncorhynchus mykiss), avota palija (Salvelinus fontinalis), taimiņš (Salmo trutta), lasis (Salmo salar) un Klusā okeāna lasis (Oncorhynchus spp.) un sīga (Coregonus lavaretus)
                     
                  
                        Inficēšanās ar Gyrodactylus salaris
                     
                     
                        Lasis (Salmo salar), varavīksnes forele (Oncorhynchus mykiss), Arktikas palija (Salvelinus alpinus), avota palija (Salvelinus fontinalis), alata (Thymallus thymallus), Kanādas palija (Salvelinus namaycush) un taimiņš (Salmo trutta)
                     
                  
                        Austeru herpesvīruss 1 (OsHV-1 μνar)
                     
                     
                        Klusā okeāna austere (Crassostrea gigas)”